נוית בראל

נוית בראל (נולדה ב-1977 באשקלון) היא משוררת, עורכת, מבקרת ספרים, מתרגמת וחוקרת ספרות ישראלית. עורכת את סדרת הספרים "הדשא הגדול" בהוצאת פרדס ואת סדרת הספרים "היום קצר" בהוצאת ידיעות אחרונות, עורכת את כתב העת הספרותי "הליקון" ועורכת ראשית של הוצאת הספרים "הליקון".

ביוגרפיה
בעלת תואר דוקטור מבית הספר למדעי התרבות באוניברסיטת תל אביב.

הוסמכה על ידי החוג לתורת הספרות באוניברסיטת תל אביב בהצטיינות יתרה. את עבודת התזה כתבה בהנחיית ד"ר תמר יעקבי בנושא "הרטוריקה של הציטוט: דמויות מקראיות בשירה עברית מודרנית כמקרה מבחן". את עבודת הדוקטורט כתבה בהנחיית פרופ׳ מיכאל גלוזמן בנושא הפואטיקה של דליה רביקוביץ'.

במקביל ללימודי הדוקטורט ניהלה את תחום הספרים העבריים של הוצאת ידיעות ספרים במשך כשמונה שנים, במהלכן עבדה עם עשרות סופרים, משוררים ואנשי הגות מן השורה הראשונה וטיפחה כותבות וכותבים צעירים, שזכו בפרסים ובהכרה. ערכה את "ספר קישוני", חמישים הסיפורים הקצרים הטובים ביותר מאת אפרים קישון במלאת עשור למותו וערכה מהדורה מחודשת לסיפור מאחורי הגדר מאת חיים נחמן ביאליק. מ-2020 משמשת עורכת כתב העת ועורכת ראשית של הוצאת הספרים "הליקון".

שירים, מאמרים, רצנזיות ותרגומים של בראל פורסמו בעיתונים ובכתבי עת כולל עיתון 77, דקה, מעין, אורות, שבו, גג, אפיריון, בינתיים, הכיוון מזרח, כתובת, מאזנים והליקון. בשנים האחרונות מפרסמת משיריה וממסותיה כמעט רק בכתב העת הו! בעריכת דורי מנור. נמנית עם צוות המבקרים והמראיינים של המוסף "ספרות ותרבות" של "ידיעות אחרונות" בעריכת אלעד זרט. 

ב-2005 הוציאה את ספר שיריה הראשון, "רֹשֶם" בהוצאת גוונים.

ב-2011 הוציאה ספר שירים נוסף, "ממש". על ספרה זה זכתה בפרס רמת גן לספרות ליצירת ביכורים, אך ויתרה עליו כשהתברר שמדובר בספרה השני. ב-2016 פרסמה את קובץ השירים "מחדש" בהוצאת עם עובד. "רוב שירי הספר הם שירי אהבה", אומרת בראל, "החלטתי באופן שקול, ואחרי שבספרי הקודם הפניתי את המבט החוצה, להפנות את המבט אל תוך קירות הבית".

בראל הייתה חברה בקבוצת המשוררים גרילה תרבות, והייתה אחת הכותבות המרכזיות בכתב העת מטעם שערך יצחק לאור. שיריה תורגמו לאנגלית, לגרמנית, לרומנית, לערבית ולספרדית. השתתפה באנתולוגיות שירה רבות, בהן "אדומה", "מלכה עירומה", "לצאת", ו"השירים הכי יפים בעברית". לימדה ספרות באוניברסיטת תל אביב, במכללת עלמא ובאוניברסיטה הפתוחה. השתתפה בפסטיבלי שירה רבים, ביניהם "פסטיבל מטולה", "פסטיבל מטר על מטר", "פסטיבל שדה בוקר", "פסטיבל תל אביב לשירה", "פסטיבל שער הבינלאומי לשירה מבית הליקון" ו"פסטיבל מייד אין ג'רוזלם של 'בית אבי חי'".

בשנת 2017 זכתה בראל בפרס היצירה לסופרים עבריים על-שם ראש הממשלה לוי אשכול לשנת תשע"ז.

ספרים שכתבה
 רושם, הוצאת גוונים, 2005. ספר שירה. עורך: עמוס לויתן.
 ממש, הוצאת עם עובד, 2011. ספר שירה. עורכת: ניצה דרורי-פרמן.
 מחדש, הוצאת עם עובד, 2016. ספר שירה. עורכת: ניצה דרורי-פרמן.

משפחתה
בראל נולדה להורים יוצאי טריפולי שבלוב. אחיה הבכור של בראל נהרג בקרב ברמת הגולן במלחמת יום הכיפורים. מתגוררת בתל אביב עם בן זוגה, הפרסומאי והפעיל החברתי שני גרשי.

קישורים חיצוניים

 
 הדף של נוית בראל באתר Poetry International, הכולל רשימה על אודות יצירתה וחמישה משיריה מתורגמים לאנגלית. 
 נוית בראל בלקסיקון הקשרים לספרות ישראלית. 

 
 
 נוית בראל באנתולוגיה מקוונת לשירה עברית באתר של נילי דגן
 

 
 
 
 נוית בראל מתארחת בתוכנית הרדיו של ענת שרון-בלייס "אחת +5" בכאן 11
 מיה סלע, נוית בראל מסבירה מדוע שירה היא לא נחמדה וגם לא חשובה, באתר "הארץ", 4 במאי 2011
 יוני ליבנה, החיים והמתים, באתר "ידיעות אחרונות", מוסף "שבעה לילות", 23 בפברואר 2016
 עופרה רודנר, חמישה ספרים על לב שבור שכדאי לכם לקרוא, באתר "הארץ", 16 במארס 2022
 גיתית גינת, למשבר הדיור יש כוחות עצומים על הזהות. באתר "בית אבי חי". 10 במארס 2016
 נוית בראל מתארחת בתוכנית הרדיו של שלומי חתוכה, "ברית מילה", 20 במארס 2017
 עודד מנדה לוי. "מחדש" מאת נוית בראל: האובדן מעניק חיים לכתיבה. באתר "הארץ". 04 במאי 2016

מכתביה
 נוית בראל, בימים ההם ; חיסול, באתר כתב העת אורות
 נוית בראל, שני שירים, באתר כתב העת אורות

 
 
 
 "מידות החום", סיפור מאת נוית בראל באתר "מעבורת" בעריכת מאיה פלדמן
 "בעיות בחשבון", סיפור מאת נוית בראל באתר "מעבורת" בעריכת מאיה פלדמן
 - תרגום של נוית בראל
 
 נוית בראל, מעשה אבות, סימן לשלו. באתר הארץ, 19 באפריל 2023
 נוית בראל, ללב. באתר הארץ. 15 בפברואר 2021

וידאו
 
  נוית בראל קוראת את השיר "מחדש" בווידאו קליפ של תאגיד השידור הציבורי "כאן". במאי: איתי אשר. צלם: רומן שומונוב
 נוית בראל קוראת את השיר "לירושלים" בפסטיבל "מטר על מטר". 2016 
 נוית בראל בתיקון ליל שבועות של מכללת עלמא, 2022. 
 נוית בראל בערב לכבוד הסופר אמנון שמוש בבית הקונפדרציה. 2023.
 נוית בראל קוראת את השיר "לפי שעה" בערב שירת מחאה, 2011.
 נוית בראל בהרצאת אורח על שירתה של תרצה אתר במסגרת פרויקט בן-יהודה. 2022.
 נוית בראל בערב "לדבר בשם האב, במילות זיכרון ועוון" בפסטיבל מטולה, 2022.
 ליאור אשכנזי קורא את שירה של נוית בראל, "ערב יום הזיכרון", בטקס יום הזיכרון של עיריית תל אביב, "שירים בכיכר", 2021.

הערות שוליים 

משוררות ישראליות
משוררים ישראלים
עורכות ספרותיות ישראליות
זוכות פרס היצירה לסופרים ומשוררים
זוכי פרס היצירה לסופרים ומשוררים
מבקרות ספרות ישראליות
מבקרי ספרות ישראלים
מתרגמות ישראליות
מתרגמים ישראלים
תל אביב-יפו: אישים
חוקרי שירה ישראלים
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
ישראליות שנולדו ב-1977
ישראלים שנולדו ב-1977
אשקלון: אישים